UKEM ยังสดใส
การดำเนินธุรกิจนำเข้าและจัดจำหน่ายสินค้าเคมีภัณฑ์ประเภทสารละลาย (Solvents) ในประเทศไทยนั้น มีผู้ประกอบการในธุรกิจนี้จำนวนประมาณ 20-30 ราย แต่เมื่อพิจารณาจากยอดขายจะพบว่าในธุรกิจนี้มีผู้ประกอบการรายใหญ่ประมาณ 5-6 ราย ซึ่ง UKEM ก็เป็น 1 ใน 3 ของบริษัทที่มียอดจำหน่ายสูงสุด เมื่อเปรียบเทียบกับผู้ประกอบการรายใหญ่อื่นๆ
20 มิ.ย. 2558

การดำเนินธุรกิจนำเข้าและจัดจำหน่ายสินค้าเคมีภัณฑ์ประเภทสารละลาย (Solvents) ในประเทศไทยนั้น มีผู้ประกอบการในธุรกิจนี้จำนวนประมาณ 20-30 ราย แต่เมื่อพิจารณาจากยอดขายจะพบว่าในธุรกิจนี้มีผู้ประกอบการรายใหญ่ประมาณ 5-6 ราย ซึ่ง บริษัท ยูเนี่ยน ปิโตรเคมีคอล จำกัด (มหาชน) หรือ UKEM ก็เป็น 1 ใน 3 ของบริษัทที่มียอดจำหน่ายสูงสุด เมื่อเปรียบเทียบกับผู้ประกอบการรายใหญ่อื่นๆ
บริษัทจัดว่าเป็นบริษัทที่อยู่ในธุรกิจจำหน่ายเคมีภัณฑ์ที่มีประสบการณ์ยาวนานที่สุด จึงได้รับความเชื่อถือจากลูกค้าเป็นจำนวนมาก นอกจากนั้นข้อได้เปรียบในการแข่งขันของบริษัทกับผู้ประกอบการรายอื่น คือความสัมพันธ์อันยาวนานกับกลุ่มลูกค้า, การศึกษาความต้องการของตลาดและลูกค้าเฉพาะรายที่ทำมาอย่างต่อเนื่อง, การให้เครดิตการค้าแก่ลูกค้าที่ยาวนาน, การมีสินค้าที่เพียงพอกับความต้องการของลูกค้า, การจัดซื้อที่มีประสิทธิภาพ, คุณภาพสินค้า และการบริการจัดส่งที่ตรงเวลา
การที่มีข้อได้เปรียบในเรื่องของการแข่งขัน ทำให้บริษัทมีความเพอร์เฟ็กต์ในด้านของการทำกำไร โดยดูได้จากผลประกอบการนับตั้งแต่ปี 2554 จนถึงปัจจุบัน สำหรับในปี 2554 บริษัทมีกำไรสุทธิ 151.34 ล้านบาท ต่อมาในปี 2555 บริษัทมีกำไรสุทธิ 110.58 ล้านบาท ขณะที่ในปี 2556 บริษัทมีกำไรสุทธิ 66.62 ล้านบาท และในปี 2557 บริษัทมีกำไรสุทธิ 64.49 ล้านบาท
ส่วนผลการดำเนินงานไตรมาส 1 สิ้นสุดวันที่ 31 มีนาคม 2558 บริษัทมีรายได้รวมมีทั้งสิ้น 817.02 ล้านบาท จากงวดเดียวกันของปีก่อน 997.20 ล้านบาท แต่บริษัทกลับมีกำไรขยับขึ้นมาอยู่ที่ 25.13 ล้านบาท หรือ 0.030 บาทต่อหุ้น จากงวดเดียวกันของปีก่อน 24.67 ล้านบาท หรือ 0.035 บาทต่อหุ้น ถือว่ายังเป็นสัญญาณที่ดีสำหรับไตรมาสมาสแรกที่บริษัทยังมีผลงานที่โดดเด่นอยู่
เมื่อวิเคราะห์ฐานะทางการเงินเพื่อเป็นตัวแปรสำคัญในการตัดสินใจในการลงทุน เห็นได้ว่าฐานะทางการเงินของบริษัทยังคงดูดี เพราะบริษัทมีสินทรัพย์หมุนเวียน 1,704.51 ล้านบาท ขณะที่มีหนี้สินหมุนเวียน 1,049.99 ล้านบาท และเมื่อนำมาเปรียบเทียบค่า CURRENT RATIO ได้ที่ระดับ 1.63 เท่า แสดงว่า บริษัทยังมีความคล่องตัวทางการเงินพอสมควร
ส่วนปัญหาหนี้สินของบริษัทไม่มีอะไรน่าเป็นห่วง แม้บริษัทจะมีหนี้สินรวมสูงถึง 1,068.44 ล้านบาท เมื่อนำมาเทียบกับส่วนของผู้ถือหุ้น 926.38 ล้านบาท ได้ค่า D/E อยู่ที่ระดับ 1.16 เท่า แสดงว่า บริษัทไม่มีปัญหาหนี้สินมารบกวนการดำเนินงานเพราะเป็นช่วงระยะที่รับได้ ประกอบกอบกับบริษัทยังมีกำไรอยู่
UKEM เป็นอีกหุ้นทางเลือกในตลาดเอ็ม เอ ไอ ที่นักลงทุนไม่ควรมองข้าม!!
…
 
ผู้ถือหุ้นรายใหญ่
1.นางกาญจนา สุวรรณนภาศรี 367,750,000 หุ้น 44.62%
2.น.ส.ฉัตรประภา สุวรรณนภาศรี 35,218,400 หุ้น 4.27%
3.นายพีรเจต สุวรรณนภาศรี 12,250,000 หุ้น 1.49%
4.น.ส.จันทร์จิรา จุลธีระ 11,785,100 หุ้น 1.43%
5.น.ส.สุธิดา สุวรรณนภาศรี 9,250,000 หุ้น 1.12%
 
รายชื่อกรรมการ
1.นาย พละ สุขเวช ประธานกรรมการ
2.นายวิรัช สุวรรณนภาศรี กรรมการผู้จัดการ
3.นายวิรัช สุวรรณนภาศรี กรรมการ
4.นางกาญจนา สุวรรณนภาศรี กรรมการ
5.น.ส.สุธิดา สุวรรณนภาศรี กรรมการ